జీ - 20 శిఖరాగ్ర సదస్సు - 2023

జీ - 20 ( గ్రూప్ ఆఫ్ 20 ) దేశాధినేతల 18వ వార్షిక శిఖరాగ్ర సదస్సు - 2023 సెప్టెంబర్ 9-10 తేదీల్లో భారత రాజధాని న్యూఢిల్లీ ప్రగతి మైదానంలో గల భరత్ మండపంలో జరిగింది. భారతదేశంలో ఈ సదస్సు నిర్వహించడం ఇదే తొలిసారి. వసుదైక కుటుంబం పేరుతో ' ఓకే భూమి.. ఒకే కుటుంబం.. ఒకే భవిష్యత్తు ' అనే ఇతివృత్తం ( థీమ్) తో 2023 ఏడాది జీ - 20 శిఖరాగ్ర సదస్సు నిర్వహించారు. భారత్ అధ్యక్షతన రెండు రోజులు పాటు జరిగిన ఈ జీ - 20 సభ్య దేశాల అధినేతలతో పాటు యూరోపియన్ యూనియన్ ప్రతినిధులు, దేశల అధినేతలు, అంతర్జాతీయ సంస్థ ప్రతినిధులు పాల్గొన్నారు. భారత ప్రధాని నరేంద్ర మోడీ నేతృత్వంలో ఈ సదస్సు జరిగింది. జీ - 20 శిఖరాగ్ర సదస్సును భారత ప్రధాని నరేంద్ర మోడీ సెప్టెంబర్ 9వ తేదీన ప్రారంభించారు. ప్రధాని నరేంద్ర మోడీ ముందు ఇండియాకు బదులుగా ' భారత్ ' అనే నేమ్ బోర్డ్ ఉంచారు. వసుదైక కుటుంబం స్ఫూర్తితో అభివృద్ధిని స్థిరీకరించడానికి, సమ్మేళిత వృద్ధి సాధించడానికి సాంకేతికతను వారధిగా వినియోగించుకుందామని నరేంద్ర మోడీ పిలుపునిచ్చారు.

జీ - 20 కూటమి నేపథ్యం : 
. ప్రపంచ దేశాల మధ్య వాణిజ్య, ద్వైపాక్షిక సహకారం కోసం అంతర్జాతీయ వేదికగా జరిగే ముఖ్యమైన సదస్సుల్లో జీ - 20 ఒకటి. 1999 సంవత్సరంలో జీ - 20 దేశాల కోటని ఏర్పాటు చేశారు. 19 దేశాలు, యూరోపియన్ యూనియన్ కలిసి జీ - 20 కూటమిని ఏర్పాటు చేశాయి. 

. ఈ సదస్సులో ప్రపంచ ఆర్థిక పరిస్థితులు, ద్రవ్య విధానం సహా కీలక అంశాలపై సభ్య దేశాల అధినేతలు, రిజర్వ్ బ్యాంక్ గవర్నర్లు చర్చలు జరుపుతారు. 

. ఆఫ్రికన్ యూనియన్ ( ఏ యూ ) ను జీ - 20 కూటమి శాశ్వత సభ్యురాలుగా కొత్తగా చేర్చుకుంది. ఆఫ్రికన్ యూనియన్ చేరికతో 21 సభ్యులయ్యారు. 

మూలాలు :

జీ - 20 సదస్సు - 2023
జీ - 20 శిఖరాగ్ర సదస్సు - 2023